Plaaswerker ernstig beseer met baalmasjien(Argieffoto: ER24) ŉ Plaaswerker is ernstig beseer toe sy hand in ŉ baalmasjien op ŉ plaas in Heidelberg vasgesit het. Volgens ER24 is paramedici Saterdagmiddag na die plaas ontbied. “Toe paramedici op die plaas aankom, moes hulle die man (34) se arm uit die baalmasjien bevry,” sê Ineke van Huyssteen, woordvoerder van ER24. “Nadat hy bevry is, kon paramedici vasstel dat hy sy arm ernstig beseer het.” ER24, asook ander mediese dienste op die toneel, het die man behandel en gestabiliseer, waarna hy per mediese helikopter na ŉ nabygeleë hospitaal geneem is vir verdere behandeling. Niemand weet presies hoe sy arm in die masjien beland het nie.